Vietimme asunnossa viikon yksivuotiaan vauvan kanssa. Asunto on tilava ja miellyttävä, ja sängyt mukavia. Kaikki oli hyvin siistiä. Lapsenkin kanssa pärjää hyvin, jos siirtää ensin lukuisat koriste-esineet ylähyllyille. Hissiin mahtui matkarattaiden kanssa (ahtaasti), mutta alaovelle rattaat piti nostaa parin portaan yli. Äänieristys naapuriin on heikohko, mutta naapurit ovat enimmäkseen hyvin rauhallisia - välillä tosin kuulimme musiikkia yhtä kovalla kuin jos se tulisi samasta huoneesta. Asunnossa on voimakkaita hajusteita, joten allergikoille se ei ehkä sovi. Sijainti on hyvä, noin kymmenessä minuutissa kävelee Pietarinkirkolle. Viereiselle Gianicolo-kukkulalle pääsee vain kiertämällä kaupunginmuurin (n. puolessa tunnissa). Läheisen S. Pietro -aseman vieressä on leikkipuisto, ja parin minuutin kävelymatkan päässä on myös 24/7 auki oleva ruokakauppa ja useita ravintoloita. Talon kulmassa on tabaccheria/bar, josta saa mm. matkalippuja ja postimerkkejä. Alue on eloisa mutta rauhallinen, ja sieltä oli helppo liikkua. Sisäänkirjautumisessa emme ehtineet paikalle kahdeksaan mennessä, mutta Loredana suostui ystävällisesti antamaan avaimet ystävällemme ja oli kaikinpuolin avulias ja mukava. Suosittelen!